Το Παρελθόν στον Ευριπίδη: Ανδρομάχη και Ηλέκτρα
Creators: name: Κουλιούρη, Βασιλεία Γεωργίου
Publisher: name: Aristotle University of Thessaloniki
Year: 2013
Subjects: Ευριπίδης
Ανδρομάχη
Ηλέκτρα
Euripides
Andromache
Electra

description: Θέμα της εργασίας αποτελεί το παρελθόν των ηρώων σε δύο τραγωδίες του Ευριπίδη, Ανδρομάχη και Ηλέκτρα. Η επεξεργασία του ζητήματος αυτού πραγματοποιείται με άξονες κύρια γεγονότα του παρελθόντος τα οποία επικαλούνται τα πρόσωπα, κατανεμημένα σε δύο επίπεδα, στο απώτερο και το πρόσφατο παρελθόν. Όπως προκύπτει, οι ήρωες δεν υιοθετούν παρόμοια στάση απέναντι στο παρελθόν τους. Στην Ανδρομάχη, η ομώνυμη ηρωίδα, παρά την ξαφνική μεταστροφή της ζωής της, διατηρεί την αξιοπρέπειά της και ανταμείβεται για τη στάση της αυτή. Η συχνή αναπόληση του ευτυχισμένου παρελθόντος και του Έκτορα δεν αποτελεί ανασταλτικό παράγοντα για την αποδοχή της υπόδουλης κατάστασής της. Αντίθετα, τα υπόλοιπα πρόσωπα, είτε παρουσιάζονται να ενεργούν υπό το βάρος του παρελθόντος, όπως ο Νεοπτόλεμος και ο Ορέστης, είτε απλώς δεν συμφιλιώνονται με αυτό, όπως η Ερμιόνη και ο Πηλέας. Στο δεύτερο μέρος που αφορά την Ηλέκτρα, το παρελθόν εμφανίζεται να επιδρά πιο καταλυτικά στους χαρακτήρες. Η Ηλέκτρα λόγω της απόρριψης από τη μητέρα της και του γάμου της με τον Γεωργό επιζητά εκδίκηση, η οποία πραγματοποιείται από τον Ορέστη, σύμφωνα με τον χρησμό του Απόλλωνα, με τη δολοφονία του Αίγισθου και της Κλυταιμήστρας. Ο Ορέστης δεν εξετάζει σχεδόν καθόλου το παρελθόν. Η Κλυταιμήστρα παρουσιάζεται ως μια γυναίκα της οποίας το παρελθόν έχει σκιαστεί από τη δολοφονία του συζύγου της, σε συνεργασία με τον Αίγισθο, προκειμένου να τον εκδικηθεί, όπως ισχυρίζεται, όχι τόσο για τη θυσία της Ιφιγένειας, όσο για τη σχέση του με την Κασσάνδρα. Οι ήρωες της τραγωδίας αυτής αποτελούν θύματα προβληματικών οικογενειακών σχέσεων, από τις οποίες παρουσιάζονται αδύναμοι να ξεφύγουν και υποπίπτουν σε ακόμα πιο σοβαρά σφάλματα.
description: The subject of my thesis is the past of the characters in two Euripidean tragedies, Andromache and Electra. I examine important past events of the remote and the recent past. The attitude of the characters to the past differs and is shaped by various factors. In Andromache, the eponymous heroine, in spite of the radical reversal of her fortunes, keeps her dignity and is eventually rewarded for that. Her recollections of her late husband Hector and her former happiness do not interfere with her acceptance of her current servile status. On the other hand, some of the other characters cannot shake off the weight of their past, like Neoptolemus and Orestes, and others cannot be reconciled with it, like Peleus and Hermione. In Electra, the past seems to influence the characters even more decisively. Electra, neglected by her mother and married in name to the Peasant, is eager to take revenge for the misfortunes and humiliations she has been suffering. The revenge is carried out by Orestes, a character least concerned with the past, who murders Aegisthus and Clytaemestra in accordance with Apollo’s oracle. Clytaemestra is presented as a woman whose past is marked by her husband’s murder. She committed it with the collaboration of Aegisthus in order to take revenge on Agamemnon not so much for Iphigenia’s sacrifice as for his relationship with Cassandra. The characters of this tragedy are victims of troubled family relations they are unable to escape. As a result, they commit more serious crimes.